Document ID: 32010R0644

A BIZOTTSÁG 644/2010/EU RENDELETE
(2010. július 20.)
a 969/2006/EK rendelettel a kukorica behozatalára vonatkozóan megnyitott vámkontingens keretében 2010. július 9. és 16. között benyújtott engedélykérelmekre alkalmazandó odaítélési együttható rögzítéséről
AZ EURÓPAI BIZOTTSÁG,
tekintettel az Európai Unió működéséről szóló szerződésre,
tekintettel a mezőgazdasági piacok közös szervezésének létrehozásáról, valamint egyes mezőgazdasági termékekre vonatkozó egyedi rendelkezésekről szóló, 2007. október 22-i 1234/2007/EK tanácsi rendeletre (az egységes közös piacszervezésről szóló rendelet) (1),
tekintettel az importengedélyek rendszere alá tartozó mezőgazdasági termékek behozatali vámkontingenseinek kezelésére vonatkozó közös szabályok megállapításáról szóló, 2006. augusztus 31-i 1301/2006/EK bizottsági rendeletre (2) és különösen annak 7. cikke (2) bekezdésére,
mivel:
(1)
A 969/2006/EK bizottsági rendelet (3) éves vámkontingenst nyitott meg (09.4131 tételszámmal) 242 074 tonna kukorica behozatalára.
(2)
A 969/2006/EK rendelet 2. cikkének (1) bekezdése 121 037 tonnában határozta meg az 2-es alidőszakra vonatkozó mennyiséget a 2010. július 1-jétőldecember 31-ig tartó időszakra.
(3)
A 969/2006/EK rendelet 4. cikke (3) bekezdése szerinti értesítés alapján megállapítható, hogy az említett rendelet 4. cikke (1) bekezdésének megfelelően a 2010. július 9-én 13 órától 2010. július 16-án 13 óráig (brüsszeli idő szerint) benyújtott kérelmek a rendelkezésre álló mennyiséget meghaladó mennyiségre vonatkoznak. Ezért helyénvaló az igényelt mennyiségekre alkalmazandó odaítélési együttható rögzítésével meghatározni, hogy a behozatali engedélyek milyen mennyiségekre állíthatók ki.
(4)
Indokolt továbbá, hogy a 969/2006/EK rendelet alapján a folyó kontingens időszakra már ne lehessen több behozatali engedélyt kiadni.
(5)
A behozatali engedélyek kibocsátására irányuló eljárás hatékony lebonyolítása érdekében ennek a rendeletnek indokolt kihirdetését követően azonnal hatályba lépnie,
ELFOGADTA EZT A RENDELETET:
1. cikk
(1) A 969/2006/EK rendeletben említett kontingenshez kapcsolódó, a 2010. július 9-én 13 órától 2010. július 16-án 13 óráig (brüsszeli idő szerint) benyújtott kukoricabehozatali engedélykérelmek esetében az engedély a 40,231108 %-os odaítélési együtthatónak az igényelt mennyiségekre való alkalmazásával megállapított mennyiségekre állítható ki.
(2) A 2010. július 16-án (brüsszeli idő szerint) 13 órától igényelt mennyiségek esetében az engedélyek kibocsátását a folyó kontingens időszakra vonatkozóan fel kell függeszteni.
2. cikk
Ez a rendelet az Európai Unió Hivatalos Lapjában való kihirdetésének napján lép hatályba.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2010. július 20-án.

Labels: 3
17